Dorcacerus

Se Systematisk inndeling

Dorcacerus er en slekt av biller som tilhører underfamilien Cerambycinae i familien trebukker (Cerambycidae). Slekten omfatter bare én kjent art.

 Utseende 
En middelsstor, kraftig, mørkt brunlig trebukk. Hos hannen er pannen tett kledt med nokså lange, gule, oppstående hår, hos hunnen er disse hårene mye kortere. Antennene er betydelig lengre enn kroppen hos hannen, litt lengre enn kroppen hos hunnen, antenneleddene er gule eller oransje med svart spiss og en innoverrettet pigg helt ytterst på hvert ledd. Pronotum er betydelig bredere enn langt. Det har en pigg omtrent midt på hver sidekant og en i den bakerste delen, og et par runde, blanke knøler i  midten. Dekkvingene er litt tilsmalnende bakover med avrundede "skuldre", fløyelsaktig brune med de bakerste to tredjedelene av sømmen gul til hvit. Beina er mørkt rødlige.

 Levevis 
De voksne billene besøker gjerne blomster, og er dagaktive. De er aktive flygere.

 Utbredelse 
Arten er utbredt i Sør-Amerika, den skal også være funnet i Mexico men dette er usikkert.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini Dupont, 1836 
 Understammen Trachyderina Dupont, 1836  
 Slekten Dorcacerus Dejean, 1821  
 Dorcacerus barbatus (Olivier, 1790)

 Kilder 
 Katalog med utbredelsesdata 
 Cerambycidae of the World - Trachyderina 
 Oversikt over artene
 BioLib - Trachyderini

 Eksterne lenker 
 Bildegalleri 



Kategori:Cerambycinae
Kategori:Biller formelt beskrevet i 1790